Πρασούδι Φωκίδος

Η νησίδα Πρασούδι βρίσκεται απέναντι από τα παράλια της Δωρίδος του Νομού Φωκίδας στον Κορινθιακό κόλπο, περίπου 4 ν.μ. βορειοδυτικά του Ακρωτηρίου Ψαρομύτα και νοτιοανατολικά από τα Τριζόνια. Είναι ιδιόκτητη νησίδα και μαζί με την Αγία Ειρήνη, τον Άγιο Νικόλαο, τη νησίδα Άγιο Νικόλαο, τον Άγιο Σπυρίδωνα, την Καλλιθέα, τον Κλοβινό και τα Φλαμπουράκια αποτελεί την Κοινότητα Καλλιθέας της Δημοτικής Ενότητας Τολοφώνος του Δήμου Δωρίδος.

Γεωγραφία 
Το Πρασούδι βρίσκεται Ν. από τον παραθαλάσσιο οικισμό του Άγιου Σπυρίδωνα και Δ. του Κλοβινού. Μαζί με τη νησίδα Άγιο Ιωάννη και τη νήσο Τριζόνια αποτελούν τη συστάδα νησιών «Τριζόνια». Είναι κατάφυτη με πουρνάρια, πεύκα και άλλα δένδρα ενώ στην κορυφή υπάρχει ιδιωτικό εκκλησάκι αφιερωμένο στον Άγιο Φανούριο. Λόγω της ιδιαίτερης αισθητικής του αξίας έχει χαρακτηριστεί ως «Τοπίο Ιδιαίτερου Φυσικού Κάλλους».

Παραπομπές

Νησιά της Φωκίδας
Δήμος Δωρίδος